Fassad a Substanz

Fassad a Substanz  ass e Roman a Lëtzebuerger Sprooch vum Joël Adami, deen 2023 am Verlag Op der Lay erauskoum. Et ass dem Adami säin éischte Roman.
Wourëms geet et am Roman?

Den Ech-Erzieler geréit um Aldringer, virum Lach wou den neie Gebaierkomplex Royal-Hamilius gebaut gëtt, an eng Zort existentiell Kris: Alles wierkt, wéi wann et just eng bëlleg Kuliss wier. Als 'Therapie' fiert hie mam Lis, enger Frëndin, uechter d'Land, fir do op embleematesche Plazen nees op de Buedem vun der Realitéit zeréckzekommen. Si besichen ënner anerem de Bockfiels, de Flying Dutchman, de Stau an d'Aire de Berchem...

Soss
D'Buch ass an engem "gegenderte" Stil geschriwwen.

Kriticken
 Den Antoine Pohu schreift am Tageblatt:"Eng Kartongs-Apokalyps: „Fassad a Substanz“ vum Joël Adami a weider Neies vun „Op der Lay“." In: Tageblatt, 06.12.2023.
... „Fassad a Substanz“ [ass] en interessante Portrait vun enger Generatioun, déi sech an der Welt verluer fillt. De Choix, op Lëtzebuergesch ze schreiwen, mat enger witzeger Ausdrocksweis an engem jonke Vokabular, mécht dee Portrait nach méi staark.
 Am Lëtzebuerger Land schreift den "Don John"„Sprooch ass eppes Komesches”. In: D'Lëtzebuerger Land, 5.1.2024. S. 27, och op land.lu.:
"Interessant Passage [...] ginn duerch éiweg Widderhuelunge vu [...] Metapheren [...], sproochlech Ongenauegkeeten an onnatierlech Dialoger gestéiert – wat schued ass, well dem Adami säin Debut Potenzial zum Generatiounsroman hat, trotz dem immens dialekteschen Opbau mat Amenter duerchaus intelligent ass an den Auteur eng Rei Pärele bereet hält..."

Literatur
 Joël Adami: Fassad a Substanz. Eilereng: Verlag Op der Lay, 2024. ISBN 978-2-87967-265-6.

Um Spaweck
  Fiche op autorenlexikon.lu.

Kategorie:Lëtzebuergeschsproocheg Romaner
Kategorie:Literatur 2023